राहुल के दखल से हुई अन्ना की रिहाई की पहल  
मंगलवार को अन्ना की गिरफ्तारी से पूरे देश में जिस तरह की प्रतिक्रिया देखने को मिली उससे सरकार भी बैकफुट पर चली गई।
मंगलवार को अन्ना की गिरफ्तारी से पूरे देश में जिस तरह की प्रतिक्रिया देखने को मिली उससे सरकार भी बैकफुट पर चली गई और देर रात अन्ना और उनकी टीम के सदस्यों की रिहाई का फ़ैसला करना पड़ा। इसके लिए मंगलवार को प्रधानमंत्री की अध्यक्षता में कैबिनेट की राजनीतिक मामलों की कमेटी की बैठक हुई। फिर राहुल गांधी ने वित्त मंत्री प्रणब मुखर्जी गृहमंत्री पी चिदंबरम और शहरी विकास मंत्री कमलनाथ से अकेले में चर्चा की। इसके बाद अन्ना की रिहाई की ख़बर आई।  अन्ना जेपी पार्क में अनशन करने पर अड़े हुए हैं। सबकी नज़रें सरकार पर टिकी हैं कि वो क्या रुख़ अपनाती है। वे अन्ना की आंधी के सामने घुटने टेकती हैं या फिर अनशन की इजाज़त ना देने पर अड़ी रहती है।